Gandia torna a ser elit del patinatge internacional
17 juny 2024

## Gandia torna a ser elit del patinatge internacional17 juny 2024Última actualització: 17 juny 2024

![](../gestion/img/352c1ac36cf67b8a3881a03589ac77627a6b1ad0e1b34950146c5e48ae5933ba.jpg)  
  

El regidor d'Esports, **Jesús Naveiro**; el membre del Comité Nacional de la Federació Espanyola de Patinatge, **Salvador Català**, i la directora i entrenadora del Gandia Hockey Club, **Patricia Tio**, han presentat l’XI edició del Campionat d'Espanya 'Solo Danza', que tindrà lloc del 17 al 19 de juny en les categories aleví; infantil i cadet. I del 20 al 22 de juny, per a júnior; juvenil i sénior. Al pavelló municipal del Raval-Benipeixcar.

Hi estaran representades en total 13 autonomies. En les primeres categories es preveu la presència de 149 persones, entre patrocinadors, entrenadors i delegats. 164 en aleví, infantil i cadet. Amb la participació de campiones d’Espanya, subcampiones i campiones d’Europa i mundials.

A més a més, l’esdeveniment tindrà una gran repercussió internacional, ja que l’esdeveniment es retransmetrà per streaming a través de les canal de la RFE Patinatge i en 2 mesos tindran lloc els Word Roller Games.

_«Calculem que durant la setmana pròxima poden passar per Gandia i el pavelló 3.000 persones, entres esportistes, tècnics, familiars i aficionats. Queda demostrat que el binomi turisme i esport funciona a Gandia, perquè ha sigut difícil trobar allotjament a la nostra ciutat»_, ha assegurat el regidor d’Esports.

Per la seua banda, el representant de la FEP ha destacat que, des de que la delegació espanyola va començar a competir en aquesta modalitat, l’any 2013, _«hem evolucionat molt en el temps i obtenint millors resultats i classificacions internacionals. Ja som una referència mundial, no només pels esportistes; també els nostres tècnics i jutges estan molt ben valorats. Pel que fa a la ciutat, no cal dir que Gandia és una ciutat privilegiada i compta amb les infraestructures adequades per a acollir aquests campionats»_.

Finalment, Patricia Tio, ha agraït la confiança en Gandia i en el club de les federacions espanyola i valenciana. Es tracta del cinquè any consecutiu que Gandia acull aquest campionat, èxit que es deu a l'alt nivell competitiu i organitzacional. «_Precisament, del nostre club hi participen Noa Tio, en aleví; Irene Castellà, en cadet i Valeria Schoneveld en sénior»_, ha anunciat.

[Twittear](https://twitter.com/share)